
ΤΕΥΧΟΣ ΔΕΥΤΕΡΟ 


Αρ 


. Φύλλου 11 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μεταφορά και κατανομή των αρμοδιοτήτων του 
άρθρου 69Γ του ν. 4270/2014 σε οργανικές μονά¬ 
δες της Διεύθυνσης Οικονομικών Υπηρεσιών, Διοι¬ 
κητικής Υποστήριξης και Προμηθειών του Υπουρ¬ 
γείου Εσωτερικών (Τομέας Μακεδονίας Θράκης). 

2 Τροποποίηση της αριθμ. 3410/25-7-2014 υπουρ¬ 
γικής απόφασης (ΦΕΚ 2043/Β/28-7-2014) «Τρο¬ 
ποποίηση Κανονισμού Ίδρυσης και Λειτουργίας 
Πρακτορείων Κρατικών Λαχείων». 

3 Ορισμός αρμόδιων φορέων για την παρακολού¬ 
θηση της ποιότητας των θαλάσσιων υδάτων και 
καθορισμός των υποχρεώσεών τους, σύμφωνα 
με το άρθρο 19, παράγραφος 1 (περιπ. στ) του 
ν. 3983/2011 (Α' 144). 


ΑΠΟΦΑΣΕΙΣ 

Αριθμ. 5786 _ (1) 

Μεταφορά και κατανομή των αρμοδιοτήτων του 
άρθρου 69Γ του ν. 4270/2014 σε οργανικές μο¬ 
νάδες της Διεύθυνσης Οικονομικών Υπηρεσιών, 
Διοικητικής Υποστήριξης και Προμηθειών του 
Υπουργείου Εσωτερικών (Τομέας Μακεδονίας 
Θράκης). 

ΟΙ ΥΠΟΥΡΓΟΙ ΕΣΩΤΕΡΙΚΩΝ - ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 69Γ του ν. 4270/2014 
(ΦΕΚ 143 Α’), όπως αυτό προστέθηκε με την παρ.24 του 
άρθρου 10 του ν. 4337/2015 (ΦΕΚ 129 Α') και συμπλη¬ 
ρώθηκε με την παρ.4 του άρθρου 58 του ν. 4438/2016 
(ΦΕΚ 220 Α'). 

2. Την αριθ. 2/16570/0026/13.5.2016 κοινή υπουργική 
απόφαση «Καθορισμός διαδικασίας και εξειδίκευση με- 
ταφερόμενων αρμοδιοτήτων από τις Υπηρεσίες Δημοσι¬ 
ονομικού Ελέγχου/Ειδικό Λογιστήριο στις Οικονομικές 
Υπηρεσίες των Φορέων της Γενικής Κυβέρνησης» (ΦΕΚ 
Β'1381 -ΑΔΑ: 6ΡΩΣΗ-ΞΝΛ). 


3. Το π.δ. 108/2014 (ΦΕΚ 175/τ.Α'/28-8-2014) «Οργανι¬ 
σμός του Υπουργείου Μακεδονίας και Θράκης». 

4. Το π.δ. 24/2015 (ΦΕΚ 20/τ.Α'/27-01-2015) «Σύστα¬ 
ση και μετονομασία Υπουργείων, μεταφορά της Γενικής 
Γραμματείας Κοινωνικών Ασφαλίσεων». 

5. Τοπ.δ. 123/2016 (ΦΕΚ208/τ.Α'/4-11-2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

6. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/τ.Α'/23-9-2015). 

7. Το π.δ. 125/2016 (ΦΕΚ 210/τ.Α’/5-11-2016) «Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών». 

8. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Οργανα» που κυρώθηκε με 
το άρθρο πρώτο του π.δ. 63/2005» (Α' 98). 

9. Τη με αριθ. Υ29/9.10.2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη» (ΦΕΚ 2168 Β') 

10. Τη με αριθμ. 39324/6-12-2016 απόφαση που αφο¬ 
ρά στην «Ανάθεση αρμοδιοτήτων στην Υφυπουργό Εσω¬ 
τερικών, Μαρία Κάλλια - Τσαρουχά» (ΦΕΚ 3959 Β'). 

11. Τις εγκυκλίους του Γενικού Λογιστηρίου του Κρά¬ 
τους αριθ. 2/51290/0026/2.6.2016 με θέμα την παροχή 
οδηγιών επί της αριθ. 2/16570/0026/13.5.2016 κοινής 
υπουργικής απόφασης (ΑΔΑ: 9637Η-ΩΛΦ) και αριθ. 
2/77786/0026/26.9.2016 με θέμα «Αναδιοργάνωση των 
Γενικών Διευθύνσεων Οικονομικών Υπηρεσιών» (ΑΔΑ: 
6ΞΓΑΗ-ΦΒΑ). 

12. Την αριθ. πρωτ. 5153/06.12.2016 εισήγηση του 
Προϊσταμένου της Διεύθυνσης Οικονομικών Υπηρεσιών, 
Διοικητικής Υποστήριξης και Ηλεκτρονικής Διακυβέρνη¬ 
σης του Υπουργείου Εσωτερικών (Τομέας Μακεδονίας 
Θράκης). 

13. Την ανάγκη αποτελεσματικής λειτουργίας του 
συστήματος διαχείρισης και ελέγχου δαπανών από 
1.1.2017. 

14. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Κατανέμουμε τις αρμοδιότητες της παραγράφου 
1 του άρθρου 69Γ του ν. 4270/2014, όπως αυτές εξει¬ 
δικεύτηκαν στην παράγραφο 2 του άρθρου 1 της αριθ. 
2/16570/0026 κοινής υπουργικής απόφασης, σε οργα¬ 
νικές μονάδες της Διεύθυνσης Οικονομικών Υπηρεσιών, 
Διοικητικής Υποστήριξης και Ηλεκτρονικής Διακυβέρ¬ 
νησης του Υπουργείου Εσωτερικών ( Μακεδονίας Θρά¬ 
κης), η οποία για το σκοπό αυτό αναδιοργανώνεται ως 
ακολούθως: 

α) Το Τμήμα Προϋπολογισμού και Δημοσιονομικών 
Αναφορών μετονομάζεται σε Τμήμα Προϋπολογισμού, 
Δημοσιονομικών Αναφορών και Πληρωμών. 

β) Το Τμήμα Οικονομικής Διαχείρισης και Εκκαθάρι¬ 
σης Αποδοχών μετονομάζεται σε Τμήμα Οικονομικής 
Διαχείρισης. 

γ) Το Τμήμα Κρατικών Ενισχύσεων μετονομάζεται σε 
Τμήμα Κρατικών Ενισχύσεων, Προμηθειών και Διαχεί¬ 
ρισης Υλικού. 

δ)ΤοΤμήμα Διοικητικής Υποστήριξης και Προμηθειών 
μετονομάζεται σε Τμήμα Διοικητικής Υποστήριξης. 

2. Συνεπεία των παραπάνω αντικαθίστανται οι παρ. 
1 και 2α, 2β, 2γ και 2δ του άρθρου 6 και οι παρ. 9,10,11 
και 12 του άρθρου 19 του π.δ. 108/2014, ως ακολούθως: 

«Άρθρο 6 

Διεύθυνση Οικονομικών Υπηρεσιών, Διοικητικής Υπο¬ 
στήριξης και Ηλεκτρονικής Διακυβέρνησης. 

1. Η Διεύθυνση Οικονομικών Υπηρεσιών, Διοικητικής 
Υποστήριξης και Ηλεκτρονικής Διακυβέρνησης έχει ως 
επιχειρησιακούς στόχους: 

α) τη διασφάλιση της χρηστής δημοσιονομικής διαχεί¬ 
ρισης της Κεντρικής Υπηρεσίας (ΚΥ) και των εποπτευο- 
μένων φορέων, 

β) την εποπτεία της ορθής εφαρμογής όλων των δι¬ 
αδικασιών που αφορούν στον προϋπολογισμό και την 
ορθή λογιστική αποτύπωση των δραστηριοτήτων της 
ΚΥ και των εποπτευόμενων φορέων του, 
ε) την τήρηση των κανόνων των κρατικών ενισχύσεων, 
κατά την προετοιμασία και την υλοποίηση μέτρων που 
εμπεριέχουν στοιχεία κρατικής ενίσχυσης, 
γ) την τήρηση των διαδικασιών για τη σύναψη πάσης 
φύσης συμβάσεων, όπου αναθέτουσα αρχή είναι η ΚΥ, 
δ) το σχεδίασμά, την εφαρμογή και την παρακολού¬ 
θηση της πολιτικής για τη διοίκηση του προσωπικού της 
ΚΥ και των εποπτευόμενων φορέων, 
στ) την παρακολούθηση της εφαρμογής μέτρων για 
την απλούστευση διαδικασιών, 
ζ) την εφαρμογή συστημάτων στοχοθεσίας και με¬ 
θόδων μέτρησης της αποδοτικότητας και αποτελεσμα- 
τικότητας καθώς και των αρχών της διοίκησης ολικής 
ποιότητας, 

η) την προώθηση εφαρμογών ηλεκτρονικής διακυ¬ 
βέρνησης, 

θ) τη διάθεση και την απρόσκοπτη λειτουργία όλων 
των απαραίτητων για την εκπλήρωση των δραστηριο¬ 
τήτων της ΚΥ πληροφοριακών συστημάτων, 


ι) τη σύνταξη των απόψεων της Διοίκησης προς το 
Ελεγκτικό Συνέδριο, το Συμβούλιο της Επικράτειας και 
τα διοικητικά δικαστήρια και την εμπρόθεσμη αποστολή 
τους σε αυτά, 

ια) τη συνεργασία με κάθε αρχή για την προώθηση 
ζητημάτων κοινού ενδιαφέροντος και την παροχή κάθε 
αναγκαίας πληροφόρησης για κάθε θέμα, που σχετίζεται 
με τις αρμοδιότητες της Διεύθυνσης. 

2. Η ανωτέρω Διεύθυνση συγκροτείται από πέντε (5) 
τμήματα, στα οποία και κατανέμονται οι αρμοδιότητες 
ως εξής: 

α) Τμήμα Προϋπολογισμού, Δημοσιονομικών Αναφο¬ 
ρών και Πληρωμών 

Από τοΤμήμα ασκούνται οι ακόλουθες αρμοδιότητες: 
αα) Ο σχεδιασμός και η κατάρτιση του τακτικού προ¬ 
ϋπολογισμού και του Μεσοπρόθεσμου Πλαισίου Δημο¬ 
σιονομικής Στρατηγικής (ΜΠΔΣ) του φορέα και η προε¬ 
τοιμασία των απαιτούμενων αναλύσεων και αναφορών 
σχετικά με τα στοιχεία τους. 

ββ) Η κατάρτιση και αναθεώρηση του Προϋπολογι¬ 
σμού Δημοσίων Επενδύσεων (ΠΔΕ) και η εκτίμηση της 
επίπτωσης του ΠΔΕ στον τακτικό προϋπολογισμό του 
φορέα. 

γγ) Η παρακολούθηση στοιχείων εκτέλεσηςτου τακτι¬ 
κού προϋπολογισμού του Φορέα, προκειμένου οι δαπά¬ 
νες να καλυφθούν εντός των διαθέσιμων πιστώσεων του 
προϋπολογισμού και των εγκεκριμένων από το Γενικό 
Λογιστήριο του Κράτους (ΓΛΚ) κονδυλίων/ ποσοστών 
διάθεσης και η διαβίβαση στο ΓΛΚ αιτημάτων μεταβολών 
του τακτικού προϋπολογισμού του Φορέα. 

δδ) Η συγκέντρωση των δημοσιονομικών στοιχείων 
από τα μητρώα δεσμεύσεων του τακτικού προϋπολογι¬ 
σμού, του Προγράμματος Δημοσίων Επενδύσεων, των 
ειδικών φορέων και των εποπτευόμενων φορέων του 
Φορέα και η καταγραφή τους στη διαδικτυακή πύλη 
(Ε-ροιΤθΙ) σε τακτική βάση. 

εε) Η κατάρτιση και η υποβολή των προβλεπόμενων 
οικονομικών καταστάσεων και αναφορών για την Κεντρι¬ 
κή Υπηρεσία και τους εποπτευόμενους φορείς σχετικών 
με τη λειτουργία των μητρώων δεσμεύσεων και των κα- 
θυστερούμενων πληρωμών. 

στστ) Η παρακολούθηση της οικονομικής διαχείρισης 
των εποπτευόμενων φορέων, η ανάλυση και επεξεργα¬ 
σία των οικονομικών τους στοιχείων και η παρακολού¬ 
θηση των χορηγούμενων στους εποπτευόμενους και 
άλλους φορείς επιχορηγήσεων. 

ζζ) Η πληροφόρηση των φορέων εφαρμογής και των 
υπηρεσιών που είναι υπεύθυνες για έργα του ΠΔΕ σχε¬ 
τικά με Συλλογικές Αποφάσεις Έργων (Σ.Α.Ε.) και με Συλ¬ 
λογικές Αποφάσεις Μελετών και Σχεδιασμού (Σ.Α.Μ.Σ.) 
και η κοινοποίηση των οικονομικών στοιχείων αναλυτικά 
για τα έργα που αφορούν. 

ηη) Η συγκέντρωση των στοιχείων και ο συντονι¬ 
σμός των ενεργειών για τη σύνταξη και προώθηση της 
πρότασης χρηματοδότησης του ΠΔΕ από το αρμόδιο 
υπουργείο. 

θθ) Η παρακολούθηση των κατανομών και των απορρο¬ 
φήσεων των εγκεκριμένων πιστώσεων στο ΠΔΕ, η συγκέ¬ 
ντρωση οικονομικών στοιχείων για τις επιμέρους κινήσεις 

των τραπεζικών λογαριασμών των έργων που τηρούνται 
στην Τράπεζα της Ελλάδος (ΤτΕ), καθώς και έλεγχος και 
επεξεργασία των γενικών απολογιστικών στοιχείων. 

ιι) Η παραγωγή στο Ολοκληρωμένο Πληροφοριακό 
Σύστημα Δημοσιονομικής Πολιτικής (ΟΠΔΠ) ηλεκτρο¬ 
νικών εντολών μεταφοράς και πίστωσης λογαριασμού 
προς τηνΤράπεζα της Ελλάδος για την εξόφληση των εκ- 
διδόμενων χρηματικών ενταλμάτων (τακτικών και προ¬ 
πληρωμής) με πίστωση των τραπεζικών λογαριασμών 
των δικαιούχων και την απόδοση των διενεργούμενων 
κρατήσεων υπέρ τρίτων σε αυτούς. 

ιαια) Η μέριμνα για τη διενέργεια συμψηφισμών και η 
απόδοση στο Δημόσιο και στα οικεία ασφαλιστικά τα¬ 
μεία των οφειλών των δικαιούχων που αναγράφονται 
στις σχετικές βεβαιώσεις φορολογικών και ασφαλιστι¬ 
κών οφειλών. 

ιβιβ) Η ενημέρωση των δικαιούχων και των φορέων για 
την έκδοση χρηματικών ενταλμάτων και την πληρωμή 
των δικαιούχων. 

ιγιγ) Η καταχώριση των στοιχείων κατασχέσεων και 
εκχωρήσεων στα τηρούμενα μητρώα. 

ιδιδ) Η έκδοση εντολών κατανομής του ΠΔΕ για την 
πίστωση των λογαριασμών των έργων που τηρούνται 
στην Τράπεζα της Ελλάδας. 

ιειε) Η πληρωμή των έργων του ΠΔΕ τόσο για το εθνικό 
όσο και για το συγχρηματοδοτούμενο σκέλος. 

ιστιστ) Η χορήγηση κάθε είδους ενίσχυσης σύμφωνα 
με τις διατάξεις του επενδυτικού και του αναπτυξιακού 
νόμου. 

β) Τμήμα Οικονομικής Διαχείρισης 
Από το Τμήμα αυτό ασκούνται οι ακόλουθες αρμο¬ 
διότητες: 

αα. Ο έλεγχος νομιμότητας και κανονικότητας καθώς 
και η εκκαθάριση των δαπανών του οικείου φορέα. 

ββ. Η έκδοση τίτλου για την πληρωμή των δαπανών 
του οικείου φορέα, μέσα στα καθοριζόμενα κατά μήνα 
όρια πληρωμών εντός της προβλεπόμενης προθεσμίας 
από το ενωσιακό και εθνικό κανονιστικό πλαίσιο. 

γγ. Η σύνταξη έκθεσης επί διαφωνιών με το διατάκτη 
ως προς τη νομιμότητα και κανονικότητα των εκκαθα- 
ριζόμενων δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στην αρμόδια Γενική Διεύθυνση του Γε¬ 
νικού Λογιστηρίου του Κράτους (παρ.1 άρθρο 26 του 
ν. 4270/2014). 

δδ. Η τακτοποίηση των χρηματικών ενταλμάτων προ¬ 
πληρωμής και η εποπτεία των οριζομένων υπολόγων. 

εε. Η έκδοση συμψηφιστικών ενταλμάτων (τακτικών 
και προπληρωμής) για την εμφάνιση των εξόδων που 
βαρύνουν το Πρόγραμμα Δημοσίων Επενδύσεων στη 
δημόσια ληψοδοσία, καθώς και η έκδοση λοιπών συμψη- 
φιστικών χρηματικών ενταλμάτων, όπου προβλέπεται. 

στστ. Η καταχώριση των στοιχείων των δικαιούχων 
δαπανών και η τήρηση του μητρώου αυτών. 

ζζ. Η κοινοποίηση στην αρμόδια Δημοσιονομική Υπη¬ 
ρεσία Εποπτείας και Ελέγχου (Δ.Υ.Ε.Ε.) των δικαστικών 
αποφάσεων από τις οποίες προκύπτει επιβάρυνση στον 
προϋπολογισμό του φορέα. 


ηη) Η σύνταξη έκθεσης προς την αρμόδια Υπηρεσία 
προκειμένου να κινηθεί η προβλεπόμενη από τις κείμε¬ 
νες διατάξεις διαδικασία του επιτόπιου ελέγχου. 

θθ) Η παροχή βεβαίωσης επί των πράξεων διορισμών, 
εντάξεων, μετατάξεων, αποσπάσεων και προαγωγών του 
προσωπικού κάθε κατηγορίας του Υπουργείου για την 
ύπαρξη των σχετικών προβλέψεων στον προϋπολογι¬ 
σμό του. 

ιι) Η τήρηση μισθολογικού μητρώου του τακτικού 
προσωπικού και στοιχείων για τη μισθοδοσία του μη 
τακτικού προσωπικού του Φορέα. 

ιαια) Η παροχή στοιχείων, βεβαιώσεων και οδηγιών 
για τις αποδοχές, πρόσθετες αμοιβές, αποζημιώσεις, 
κρατήσεις. 

ιβιβ) Η κατάρτιση του σχεδίου απόφασης ανάληψης 
υποχρέωσης κατόπιν τεκμηριωμένου αιτήματος από το 
διατάκτη και η καταχώρηση των αναλαμβανόμενων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων. 

ιγιγ) Ο έλεγχος τήρησης των περί ανάληψης υποχρεώ¬ 
σεων διατάξεων και η παροχή βεβαίωσης επί των σχεδί¬ 
ων των σχετικών πράξεων για την ύπαρξη της απαιτού- 
μενης πίστωσης και για τη μη υπέρβαση του οριζόμενου 
κάθε φορά από το αρμόδιο όργανο ποσοστού διάθεσης 
της πίστωσης. 

ιδιδ) Η σύνταξη έκθεσης προς την αρμόδια Δ.Υ.Ε.Ε. 
σύμφωνα με τις διατάξεις της παραγράφου 3δ του άρ¬ 
θρου 66 του ν. 4270/2014 όπως ισχύει και του περί ανά¬ 
ληψης υποχρεώσεων προεδρικού διατάγματος. 

ιειε) Η διασφάλιση της εφαρμογής των κατευθυντή¬ 
ριων αρχών του ΓΛΚ σχετικών με την εκτέλεση του προ¬ 
ϋπολογισμού. 

ιστιστ) Η επεξεργασία ανακατανομών προϋπολογι¬ 
σμού στο μητρώο δεσμεύσεων. 

ιζιζ) Η τήρηση μητρώου δεσμεύσεων τακτικού προϋ¬ 
πολογισμού και ΠΔΕ. 

ιηιη) Ο έλεγχος των δικαιολογητικών και η έκδοση των 
εντολών καταβολής ενισχύσεων που υπάγονται στις δι¬ 
ατάξεις του επενδυτικού και του αναπτυξιακού νόμου. 

ιθιθ) Η παρακολούθηση του βιβλίου υπολόγων και η 
εισήγηση στο ΓΔΟΥ για την έκδοση εντολών προς τους 
οικείους εκκαθαριστές αποδοχών για την επίσχεση των 
αποδοχών δημοσίων υπολόγων. 

κκ) Η τήρηση των λογιστικών βιβλίων που προβλέπο- 
νται από τις ισχύουσες διατάξεις. 

κακα) Η εισήγηση αρμοδίως για καταλογισμό δημο¬ 
σίου υπολόγου καθώς και λαβόντα αχρεώστητης πλη¬ 
ρωμής. 

γ) Τμήμα Κρατικών Ενισχύσεων, Προμηθειών και Δι¬ 
αχείρισης Υλικού. 

Από το Τμήμα αυτό ασκούνται οι ακόλουθες αρμο¬ 
διότητες: 

αα) Η συγκέντρωση αιτημάτων προμηθειών των υπη¬ 
ρεσιών του φορέα και η παρακολούθηση και ενημέρωση 
σχετικά με τις αναλώσεις και την ανάγκη ανανέωσης των 
αποθεμάτων. 

ββ) Ο προγραμματισμός και η υλοποίηση των τακτι¬ 
κών και έκτακτων προμηθειών. 




46 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 1/11.01.2017 


γγ) Η τήρηση ηλεκτρονικού αρχείου με άλατα στοιχεία 
για τους διαγωνισμούς, τις προσφορές και κάθε έγγραφο 
της σύμβασης. 

δδ) Η μέριμνα για κοστολόγηση των προς προμήθεια 
αγαθών ή υπηρεσιών ύστερα από έρευνα αγοράς. 

εε) Η διενέργεια των απαραίτητων διαδικασιών για 
προκηρύξεις, διαγωνισμούς και η σύναψη και διαχείριση 
συμβάσεων προμήθειας αγαθών, παροχής υπηρεσιών, 
έργου και μελετών. 

στστ) Η μέριμνα για την τήρηση διαδικασιών δημο¬ 
σιότητας. 

ζζ) Η μέριμνα για την καταχώριση στα ηλεκτρονικά 
συστήματα δημοσίων συμβάσεων των πρωτογενών αι¬ 
τημάτων, των αποφάσεων ανάθεσης, των διακηρύξεων 
και των συμβάσεων. 

ηη) Η μέριμνα για την παραλαβή, αποθήκευση, ταξι¬ 
νόμηση και διακίνηση των προμηθευόμενων υλικών και 
για την καταστροφή και εκποίηση του άχρηστου υλικού. 

θθ) Η μέριμνα για τη διενέργεια με τον οικονομικότερο 
και προσφορότερο τρόπο των μετακινήσεων του προ¬ 
σωπικού του Υπουργείου. 

ιι) Η ρύθμιση κάθε θέματος που αφορά στην κίνηση 
και διάθεση υπηρεσιακών οχημάτων, που ανήκουν στη 
δύναμη της υπηρεσίας, καθώς και στην άρση κυκλοφο¬ 
ρίας αυτών. 

ιαια) Η προμήθεια οχημάτων και η ανάθεση εργασιών 
για τη συντήρηση και επισκευή τους. 

ιβιβ) Η ρύθμιση κάθε θέματος που αφορά στην προ¬ 
μήθεια και κατανάλωση καυσίμων και στην προμήθεια 
ανταλλακτικών και λιπαντικών. 

ιγιγ) Η προετοιμασία και η προώθηση σχεδίων, συ¬ 
μπεριλαμβανομένων και σχεδίων νόμων, που αφορούν 
σε διαχείριση ή παροχή κρατικών πόρων και ενδέχεται 
να εμπεριέχουν στοιχεία κρατικής ενίσχυσης με την έν¬ 
νοια του άρθρου 107.1 της ΣΛΕΕ για γνωμοδότηση ή και 
έγκριση από την Κεντρική Μονάδα Κρατικών Ενισχύσε¬ 
ων του Υπουργείου Οικονομικών (ΚεΜΚΕ). 

ιδιδ) Η εποπτεία και η υποστήριξη των φορέων αρ- 
μοδιότητάς της σε ό,τι αφορά την τήρηση των κανόνων 
κρατικών ενισχύσεων, κατά την προετοιμασία και την 
υλοποίηση μέτρων που εμπεριέχουν στοιχεία κρατικής 
ενίσχυσης. 

ιειε) Η έγκριση όλων των σχεδίων κρατικών ενισχύσε¬ 
ων, που δεν απαιτούν κοινοποίηση. 

ιστιστ) Η παροχή στην ΚεΜΚΕ κάθε είδους βοήθει¬ 
ας και υποστήριξης, σε περίπτωση κοινοποίησης ενός 
σχεδίου απάτην ΚεΜΚΕ στην Ευρωπαϊκή Επιτροπή ή σε 
περίπτωση αιτήματος της ΕΕ για παροχή πληροφοριών 
επί μέτρων κρατικής ενίσχυσης της αρμοδιότητάς της. 

ιζιζ) Η καταχώριση των σχεδίων στο ηλεκτρονικό 
σύστημα 5ΑΝΙ και ηλεκτρονική υποβολή της ετήσιας 
έκθεσης κρατικών ενισχύσεων μέσω του διαδραστικού 
συστήματος 5ΑΒΙ. 

ιηιη) Η μέριμνα για την ενημέρωση του μητρώου 
παρακολούθησης κρατικών ενισχύσεων της υποπαρα- 
γράφου Β.8 του ν. 4152/2013, ως προς τα μέτρα αρμο¬ 
διότητάς τους. 

ιθιθ) Η εποπτεία για την εφαρμογή των αποφάσεων 
ανάκτησης παράνομων κρατικών ενισχύσεων που έχουν 


χορηγηθεί από το Υπουργείο ή τους εποπτευόμενους 
φορείς αρμοδιότητάς της, με βάση τις οδηγίεςτης ΚεΜΚΕ 
και η παροχή όλων των απαραίτητων στοιχείων στην 
ΚεΜΚΕ για την υποβολή τους στην ΕΕ. 
δ) Τμήμα Διοικητικής Υποστήριξης 
Από το Τμήμα αυτό ασκούνται οι ακόλουθες αρμο¬ 
διότητες: 

αα) Η διαχείριση όλων των θεμάτων υπηρεσιακής κα- 
τάστασηςτου προσωπικού του Φορέα και η τήρηση του 
προσωπικού μητρώου των υπαλλήλων του. 

ββ) Η επεξεργασία των στοιχείων της τηρούμενης 
βάσης δεδομένων για την αριθμητική σύνθεση και τις 
αριθμητικές μεταβολές του προσωπικού του Φορέα, ο 
προγραμματισμός των αναγκών σε ανθρώπινο δυναμικό 
και η στελέχωση των υπηρεσιών του Φορέα. 

γγ) Ο χειρισμός των θεμάτων οργάνωσης των υπη¬ 
ρεσιών του Φορέα και η μελέτη και εισήγηση μέτρων 
ορθολογικής οργάνωσης, διάρθρωσης και λειτουργίας 
των υπηρεσιών του Φορέα, σε συνεργασία με τις κατά 
περίπτωση αρμόδιες υπηρεσίες. 

δδ) Η συγκρότηση των προβλεπόμενων συλλογικών 
οργάνων, ομάδων εργασίας και επιτροπών του Φορέα 
και ο ορισμός εκπροσώπων του Φορέα σε συλλογικά 
όργανα, ομάδες εργασίας και επιτροπές άλλων Υπουρ¬ 
γείων και φορέων. 

εε) Η διοικητική εποπτεία των εποπτευόμενων από το 
Υπουργείο φορέων. 

στστ) Η υποστήριξη της λειτουργίας του υπηρεσιακού 
και του πειθαρχικού συμβουλίου. 

ζζ) Η μέριμνα για την κατάρτιση, αξιολόγηση και ανα- 
σχεδίαση περιγραμμάτων καθηκόντων και προσόντων 
των θέσεων εργασίας και η ανίχνευση σε συνάρτηση 
με τα περιγράμματα αυτά των εκπαιδευτικών αναγκών 
του προσωπικού του Φορέα, η ανάπτυξη και εφαρμογή 
εκπαιδευτικών προγραμμάτων. 

ηη) Η μελέτη, η εισήγηση και η παρακολούθηση της 
εφαρμογής μέτρων για την απλούστευση γραφειοκρα¬ 
τικών τύπων και διαδικασιών, καθώς και την κατάργηση 
περιττών διατυπώσεων. 

θθ) Η μέριμνα για την ανάπτυξη και εφαρμογή συγχρό¬ 
νων τεχνικών και μεθόδων εργασίας για την αύξηση της 
παραγωγικότητας των υπαλλήλων του Φορέα. 

ιι) Η μελέτη, εισήγηση και παρακολούθηση της εφαρ¬ 
μογής μέτρων για τη διευκόλυνση της επικοινωνίας και 
της εξυπηρέτησης των πολιτών από τις υπηρεσίες του 
Φορέα. 

ιαια) Η εφαρμογή συστημάτων στοχοθεσίας και μεθό¬ 
δων μέτρησης της αποδοτικότητας και αποτελεσματικό- 
τητας του προσωπικού και των υπηρεσιών του Φορέα, η 
αξιολόγηση των αποτελεσμάτων των μετρήσεων και η 
διατύπωση συγκεκριμένων προτάσεων για τη βελτίωση 
της λειτουργίας των υπηρεσιών. 

ιβιβ) Η εφαρμογή των αρχών της διοίκησης ολικής 
ποιότητας, ιδίως του Κοινού Πλαισίου Αξιολόγησης. 

ιγιγ) Η μελέτη και η εισήγηση μέτρων προτυποποί¬ 
ησης των διοικητικών διαδικασιών βάσει σύγχρονων 
προτύπων 150. 

ιειε) Η έκδοση αποφάσεων για μετακινήσεις εντός και 
εκτός έδρας του συνόλου προσωπικού σε συνεργασία 
με τις αρμόδιες υπηρεσίες. 

ιστιστ) Η έκδοση αποφάσεων ορισμού υπολόγων-δι- 
αχειριστών». 

«Άρθρο 19 

9. Στο Τμήμα Προϋπολογισμού, Δημοσιονομικών 
Αναφορών και Πληρωμών προΐσταται υπάλληλος του 
κλάδου ή της ειδικότητας ΠΕ Διοικητικού - Οικονομικού 
ή ΤΕ Διοικητικού Λογιστικού. 

10. Στο Τμήμα Οικονομικής Διαχείρισης προΐσταται 
υπάλληλος του κλάδου ή της ειδικότητας ΠΕ Διοικητι- 
κού-Οικονομικού ή ΤΕ Διοικητικού Λογιστικού. 

11. Στο Τμήμα Κρατικών Ενισχύσεων, Προμηθειών και 
Διαχείρισης Υλικού προΐσταται υπάλληλος του κλάδου 
ή της ειδικότητας ΠΕ Διοικητικού - Οικονομικού ή ΤΕ Δι¬ 
οικητικού Λογιστικού. 

12. Στο Τμήμα Διοικητικής Υποστήριξης προΐσταται 
υπάλληλος του κλάδου ή της ειδικότητας ΠΕ Διοικητι- 
κού-Οικονομικού ή ΤΕ Διοικητικού Λογιστικού». 

Άρθρο 2 

Οι υπάλληλοι που κατά την έναρξη ισχύος του παρό¬ 
ντος προΐστανται στις οργανικές μονάδες, που με τις 
διατάξεις της παρούσας απόφασης μετονομάζονται, 
εξακολουθούν να ασκούν καθήκοντα προϊσταμένου 
στις ίδιες οργανικές μονάδες. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Δεκεμβρίου 2016 
Οι Υπουργοί 

Αναπληρωτής Υπουργός 
Υφυπουργός Εσωτερικών Οικονομικών 

ΜΑΡΙΑ ΚΟΛΛΙΑ - ΤΣΑΡΟΥΧΑ ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 


Αριθμ. Δ.Ο.Δ.Γ 40000 84 ΕΞ 2017 (2) 

Τροποποίηση της αριθμ. 3410/25-7-2014 υπουρ¬ 
γικής απόφασης (ΦΕΚ 2043/Β/28-7-2014) «Τρο¬ 
ποποίηση Κανονισμού Ίδρυσης και Λειτουργίας 
Πρακτορείων Κρατικών Λαχείων». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του α.ν. 339/1936 «Περί Κρατικών Λαχείων», 
β) του άρθρου 90 του «Κώδικα νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α'98), «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α'98), όπως ισχύει, 
γ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΑΊ 16), 


δ) του π.δ. 111/2014 «Οργανισμός του Υπουργείου 
Οικονομικών» (ΑΊ 78). 

2. Την αριθμ. 1053068/334/Α0013/13.6.1997 (ΦΕΚ 
542 τ.Β'/2-7-1997) απόφαση «Κανονισμός Ίδρυσης και 
Λειτουργίας Πρακτορείων Κρατικών Λαχείων», όπως 
τροποποιήθηκε και ισχύει με την 3410/25-7-2014 (ΦΕΚ 
2043/Β/28-7-2014), όμοια απόφαση. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμετην αριθμ. 3410/25-7-2014 υπουργική 
απόφαση (ΦΕΚ 2043/Β/28-7-2014), ως προς τον χρόνο 
εξόφλησης των οφειλών των πρακτόρων και λαχειοπω¬ 
λών που δεν έχουν χάσει το δικαίωμα της τμηματικής 
εξόφλησης κατά την ημέρα δημοσίευσης της παρούσας, 
και μετατρέπουμε τις εναπομείνασες καταβολές για την 
εξόφληση των οφειλών τους από δεκαπενθήμερες σε 
μηνιαίες, με ημερομηνία εξόφλησης την 1 η κάθε μήνα. 
Κατά τα λοιπά ισχύει η αριθμ. 3410/25-7-2014 απόφαση. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2017 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 


Αριθμ. οικ. 126856 (3) 

Ορισμός αρμόδιων φορέων για την παρακολού¬ 
θηση της ποιότητας των θαλάσσιων υδάτων και 
καθορισμός των υποχρεώσεών τους, σύμφωνα 
με το άρθρο 19, παράγραφος 1 (περιπ. στ) του 
ν. 3983/2011 (Α' 144). 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου δεύτερου του ν. 2077/1992 
"Κύρωση Συνθήκης για την Ευρωπαϊκή Ένωση ..." 
(Α' 136) και τις διατάξεις του άρθρου 1 (παρ. 1,2,3 και 4) 
και του άρθρου 2 (παρ. 1 ζ) του ν. 1338/1983 "Εφαρμογή 
του Κοινοτικού Δικαίου" (Α' 34) όπως τροποποιήθηκε με 
το άρθρο 6 του ν. 1440/1984 "Συμμετοχή της Ελλάδας 
στο κεφάλαιο, στα αποθεματικά και στις προβλέψεις της 
ΕυρωπαϊκήςΤράπεζας Επενδύσεων κ.λπ." (Α' 70) και του 
άρθρου 65 του ν. 1892/1990 (ΑΊ 01). 

2. Τις διατάξεις του ν. 3983/2011 «Εθνική Στρατηγική 
για την προστασία και διαχείριση του θαλάσσιου περι¬ 
βάλλοντος - Εναρμόνιση με την Οδηγία 2008/56/ΕΚ του 
Ευρωπαϊκού Κοινοβουλίου και του Συμβουλίου της 17ης 
Ιουνίου 2008 και άλλες διατάξεις» (Α' 144) και ειδικότερα 
τα άρθρα 11,13,15,17, και 19 (παρ. 1, περ. στ και 4) του 
νόμου αυτού. 

3. Το ν. 3882/2010 «Εθνική Υποδομή Γεωχωρικών 
Πληροφοριών- Εναρμόνιση με την Οδηγία 2007/2/ΕΚ 

του Ευρωπαϊκού Κοινοβουλίου και του Συμβουλίου της 
14ης Μαρτίου 2007 και άλλες διατάξεις» (Α' 166) Τροπο¬ 
ποίηση του ν. 1647/1986 «Οργανισμός Κτηματολογίου 
και Χαρτογραφήσεων Ελλάδας (ΟΚΧΕ) και άλλες σχετικές 
διατάξεις» (Α' 141). 

4. Το ν. 3422/2005 «Κύρωση της Σύμβασης Άαρχους 
για την πρόσβαση σε πληροφορίες, τη συμμετοχή του 
κοινού στη λήψη αποφάσεων και την πρόσβαση στη 
δικαιοσύνη για περιβαλλοντικά θέματα» (Α' 303). 

5. Την υπ' αριθμ. 1175/2012 απόφαση του Αναπληρω¬ 
τή Υπουργού Περιβάλλοντος, Ενέργειας και Κλιματικής 
Αλλαγής «Έγκριση περιβαλλοντικών στόχων και δεικτών 
για τα θαλάσσια ύδατα, σύμφωνα με την παράγραφο 3 
του άρθρου 10 του ν. 3983/2011 (Α' 144)» (Β' 2939). 

6. Την με αρ. 126635/2016 απόφαση του Υπουργού 
Αναπληρωτή Περιβάλλοντος και Ενέργειας (ΦΕΚ Β' 3799) 
«Έγκριση των προγραμμάτων παρακολούθησης για τη 
συνεχή εκτίμηση της περιβαλλοντικής κατάστασης των 
θαλάσσιων υδάτων, σύμφωνα με την παράγραφο 3 του 
άρθρου 11 του ν. 3983/2011 (Α' 144)». 

7. Την υπ' αριθμ. 1002/2012 κοινή υπουργική απόφα¬ 
ση «Διαδικασία ενημέρωσης του κοινού και δημόσιας 
διαβούλευσης για τα στοιχεία των θαλάσσιων στρατηγι¬ 
κών, σύμφωνα με την παράγραφο 2 του άρθρου 17 του 
ν. 3983/2011 (Α' 144)» (Β' 2377). 

8. Την υπ' αριθμ. 140384/2011 κοινή υπουργική από¬ 
φαση «Ορισμός Εθνικού Δικτύου Παρακολούθησης της 
ποιότητας και της ποσότητας των υδάτων με καθορισμό 
των θέσεων (σταθμών) μετρήσεων και των φορέων που 
υποχρεούνται στη λειτουργία τους, κατά το άρθρο 4, 
παράγραφος 4 του ν. 3199/2003 (Α' 280)» (Β' 2017). 

9. Την υπ’ αριθμ. 2010/477/ΕΕ απόφαση της Ευρωπαϊ¬ 
κής Επιτροπής «σχετικά με τα κριτήρια και τα μεθοδολο¬ 
γικά πρότυπα για την καλή περιβαλλοντική κατάσταση 
των θαλάσσιων υδάτων» (ΕΕΙ232/14/2-9-2010). 

10. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα Κυ¬ 
βερνητικά όργανα» (Α'98) στη συνέχεια τροποποιήθηκε με 
το Κεφάλαιο Δεύτερο (παραγ. Β) του ν. 4320/2015 (Α’29). 

11. Το ν. 4314/2014 «Γιατη διαχείριση, τον έλεγχο και 
την εφαρμογή αναπτυξιακών παρεμβάσεων για την προ¬ 
γραμματική περίοδο 2014-2020» (Α’ 265) και ιδίως το 
άρθρο 28, παράγραφος 4. 

12. Το π.δ. 100/2014 «Οργανισμός Υπουργείου Περι¬ 
βάλλοντος, Ενέργειας και Κλιματικής Αλλαγής» (Α’ 167). 

13. Τις διατάξεις του π.δ. 70/2015 «Ανασύσταση των 
Υπουργείων....και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουργείο 
Περιβάλλοντος και Ενέργειας. Μεταφορά της Γενικής 
Γραμματείας Βιομηχανίας στο Υπουργείο Ανάπτυξης 
και Τουρισμού» (ΑΊ 14). 

14. Τη διάταξη της παραγράφου 2 του άρθρου 2 του 
π.δ. 123/2016 (ΦΕΚ 208/Α/04.11.2016) που αφορά στην 
μετονομασία του Υπουργείου Οικονομίας, Ανάπτυξης 
καιΤουρισμού σε Υπουργείο Οικονομίας και Ανάπτυξης. 

15. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α’210). 


16. Την με αρ. οικ. 322/2013 κοινή υπουργική από¬ 
φαση «Οργάνωση της Ειδικής Γραμματείας Υδάτων του 
Υπουργείου Περιβάλλοντος, Ενέργειας και Κλιματικής 
Αλλαγής» (Β’ 679). 

17. Τη με αριθ. Υ 172/2016 απόφαση του Πρωθυ¬ 
πουργού «Καθορισμός σειράς τάξης των Υπουργείων» 
(Β’3610). 

18. Τη με αριθ. Υ197/2016 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομίας και Ανάπτυξης Αλ. Χαρίτση (Β'3722), όπως 
ισχύει. 

19. Τη με αριθ. Υ198/2016 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Περιβάλλοντος και Ενέργειας, Σωκράτη Φάμελλο» 
(Β'3722). 

20. Τη με αρ. 20476/2015 απόφαση του Πρωθυπουρ¬ 
γού και του Υπουργού Περιβάλλοντος και Ενέργειας, «Δι¬ 
ορισμός του Ιακώβου Γκανούλη στη θέση του Ειδικού 
Γραμματέα Υδάτων του Υπουργείου Παραγωγικής Ανα¬ 
συγκρότησης Περιβάλλοντος και Ενέργειας» (Υ.Ο.Δ.Δ. 
342). 

21. Το γεγονός ότι από τις διατάξεις της παρούσας από¬ 
φασης προκαλείται δαπάνη το ύψος της οποίας, για την 
περίοδο 2014-2020, ανέρχεται στο ποσό των 7.950.000 
ευρώ περίπου και καλύπτεται από το συγχρηματοδοτού- 
μενο Πρόγραμμα του Επιχειρησιακού Προγράμματος 
«Περιβάλλον και Αειφόρος Ανάπτυξη» (ΥΜΕΠΕΡΑΑ) και 
ειδικότερα από το ΣΑΕ 275/1, αποφασίζουμε: 

Άρθρο 1 

Σκοπός 

1. Σκοπός της παρούσας απόφασης είναι η εφαρ¬ 
μογή του άρθρου 19, παράγραφος 1 (περιπ. στ) του 
ν. 3983/2011 (Α' 144), με τον ορισμό των αρμόδιων φο¬ 
ρέων για την παρακολούθηση της ποιότητας των θα¬ 
λάσσιων υδάτων και τον καθορισμό των αντίστοιχων 
υποχρεώσεων τους, ώστε, με βάση τα εγκεκριμένα 
προγράμματα παρακολούθησης του άρθρου 11 του 
ίδιου νόμου, που στοχεύουν στη συνεχή εκτίμηση της 
περιβαλλοντικής κατάστασης των θαλάσσιων υδάτων 
στο πλαίσιο της εθνικής στρατηγικής για τη θάλασσα, 
να συμβάλλει η χώρα στην επίτευξη ή τη διατήρηση 
καλής περιβαλλοντικής κατάστασης των θαλάσσιων 
υδάτων, σύμφωνα με τους στόχους του άρθρου 2 του 
νόμου αυτού. 

Άρθρο 2 

Προσδιορισμός αρμόδιων φορέων 

1. Στο πλαίσιο εφαρμογής των προγραμμάτων πα¬ 
ρακολούθησης για τη συνεχή εκτίμηση της περιβαλλο¬ 
ντικής κατάστασης των θαλάσσιων υδάτων, που έχουν 
εγκριθεί με την υπ'αριθ. 126635/2016 υπουργική από¬ 
φαση (Β' 3799), σύμφωνα με τους όρους και τις προϋ¬ 
ποθέσεις του άρθρου 11 του ν. 3983/2011 (Α' 144), ως 
αρμόδιοι φορείς για τη διενέργεια των απαιτούμενων 
δράσεων για την παρακολούθηση της ποιότητας των 
θαλάσσιων υδάτων ορίζονται: α) Το Ελληνικό Κέντρο 
Θαλάσσιων Ερευνών (ΕΛ.ΚΕ.Θ.Ε.) και β) Ινστιτούτο Αλι¬ 
ευτικής Έρευνας (ΕΘΙΑΓΕ ΙΝΑΛΕ). 

2. Οι ανωτέρω φορείς τελούν υπό την εποπτεία, συ- 
μπεριλαμβανομένης της παροχής οδηγιών και κατευ¬ 
θύνσεων, το συντονισμό, την αξιολόγηση και τον έλεγχο 
της Ειδικής Γραμματείας Υδάτων του Υπουργείου Πε¬ 
ριβάλλοντος και Ενέργειας η οποία, στο πλαίσιο των 
αρμοδιοτήτων της σύμφωνα με τα άρθρα 11 και 19 του 
ν. 3983/2011, έχει την ευθύνη για την διαμόρφωση και 
τη συντονισμένη υλοποίηση των προγραμμάτων πα¬ 
ρακολούθησης της ποιότητας των θαλάσσιων υδάτων. 

Άρθρο 3 

Υποχρεώσεις αρμόδιων φορέων 

1. Οι αρμόδιοι φορείς έχουν ευθύνη για την πραγματο¬ 
ποίηση των δειγματοληψιών, αναλύσεων και επί τόπου 
μετρήσεων, καθώς και την υποβολή των στοιχείων που 
προκύπτουν, σύμφωνα με την υπ'αριθ. 126635/2016 
υπουργική απόφαση και το άρθρο 11 του ν. 3983/2011. 

2. Οι αρμόδιοι φορείς έχουν τη δυνατότητα μετά από 
σχετική έγκριση της Ειδικής Γραμματείας Υδάτων, να συ¬ 
νεργάζονται μεταξύ τους και κατά περίπτωση, με άλλους 
φορείς που διαθέτουν κατάλληλη τεχνογνωσία και εμπει¬ 
ρία για την υλοποίηση του έργου που τους ανατίθεται 
με την παρούσα απόφαση. 

3. Οι αρμόδιοι φορείς υποχρεούνται να υποβάλουν 
στην Ειδική Γραμματεία Υδάτων του Υπουργείου Περι¬ 
βάλλοντος και Ενέργειας τα δεδομένα και τις πληρο¬ 
φορίες που προκύπτουν από τα προγράμματα παρα¬ 
κολούθησης, καταχωρημένα σε ειδικά διαμορφωμένο 
ηλεκτρονικό χώρο (ιστότοπο), σύμφωνα με το άρθρο 4 
παράγραφος 1 της 126635/2016 υπουργικής απόφασης 
και τις ειδικότερες προβλέψεις της παραγράφου 4 της 
παρούσας απόφασης. 

4. Τα δεδομένα που συγκεντρώνονται υποβάλλονται 
ως πρωτογενή δεδομένα, σε έντυπη και ηλεκτρονική 
μορφή, σε πίνακες που υποδεικνύονται από την Ειδική 


Γραμματεία Υδάτων και σε κατάλληλα επεξεργασμένη 
μορφή (βάσεις δεδομένων, χάρτες, Συστήματα Γεωχωρι- 
κών Πληροφοριών) για την υποβολή τους στην Ευρωπα¬ 
ϊκή Επιτροπή, σύμφωνα με τις διατάξεις του ν. 3882/2010 
και τις σχετικές προδιαγραφές και κατευθύνσεις που κα¬ 
ταρτίζονται και εφαρμόζονται σε ευρωπαϊκό επίπεδο, με 
στόχο την πλήρη κάλυψη των επιμέρους υποχρεώσεων 
που προκύπτουν σχετικά με την υποβολή εκθέσεων σύμ¬ 
φωνα με το ενωσιακό νομοθετικό κεκτημένο . 

5. Οι αρμόδιοι φορείς έχουν ευθύνη για την ολοκλή¬ 
ρωση της αξιολόγησης της περιβαλλοντικής κατάστασης 
κάθε θαλάσσιας υποπεριοχής και τη σύνταξη πρότασης 
επικαιροποιημένου προγράμματος παρακολούθησης 
τους, σύμφωνα με τα άρθρα 11 και 15 του ν. 3983/2011. 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 30 Δεκεμβρίου 2016 
Οι Υπουργοί 


Οικονομίας 
και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Αναπληρωτής Υπουργός 
Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 


Περιβάλλοντος 
και Ενέργειας 

ΓΕΩΡΓΙΟΣ ΣΤΑΘΑΚΗΣ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 


Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ^ι· 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά6ϋΙ<.6ΐ@6ί.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























